Izvješće UPRAVE GROBLJA o broju preminulih i pokopanih osoba na grobljima u Maruševcu i Druškovcu za 2024. god.

Tokom 2024. god. preminulo je i napustilo ovozemaljski život 76 naših sumještana što je jedna osoba više u odnosu na proteklu godinu a prema analizi od kad grobljem upravlja komunalno poduzeće MARKOM d.o.o.. Prema svim prikupljenim podacima iz grobnog očevidnika tokom 2024.g ukopano je 84 pokojnika isto kao i prošle godine i to 76 koji su imali boravište u Općini Maruševec te ostali koji su rođeni ili u određenom periodu živjeli u Maruševcu a preminuli su u Zagrebu, Varaždinu, Cerje Tužnom, Gornjem Ladanju, Sračincu, Wengenu Švicarska te u Ravensburgu i Remsceidu u Njemačkoj. Prema ovom izvješću vidljivo je da broj preminulih stagnira kroz protekle dvije godine te se toplo nadamo da se neće više nikad ponoviti 2021. i 2022. godina kad je bilo preko 100 pogreba.

Slijedom navedenog u protekloj godini na groblju u Maruševcu pokopano je 71-a preminula osoba a što je više u odnosu na proteklu godinu za 3 preminule osobe, dok je na groblju u Druškovcu pokopana 13 preminulih osoba što je u odnosu na prošlu godinu manje za 3 preminule osobe.

Od 76- preminulih osoba koje su živjele u Općini Maruševec pokopano je 39 muških i 37 ženskih pokojnika a na prvom mjestu po broju umrlih je naselje Greda s 11-ero preminulih od čega 4 muških i 7 ženskih osoba što je za 4 preminula više nego prošle godine, iza njih slijede ovim redom : Koretinec sa 8 preminulih -5 muških i 3 ženske osobe, Novaki s 7 preminulih -3 muške i 4 ženskih osoba, Ladanje sa 7 preminulih -5 muških i 2 ženska osobe, Selnik sa 7 preminulih -4 muške i 3 ženske osobe, Maruševec sa 6 preminulih -2 muške i 4 ženske osobe, Ceje Nebojse sa 6 preminulih -5 muških i 1 ženska osoba, Čalinec sa 5 preminulih -3 muške i 2 ženske osobe, Koškovec sa 4 preminulih - 2 muške i 2 ženske osobe, Jurketinec sa 4 preminulih 3 muške i 1 ženska osoba, Brodarevec sa 3 preminula -1 muška i 2 ženske osobe, Kapelec s 2- preminule ženske osobe, Biljevec s 2 preminule ženske osobe, Druškovec s 2 preminule osobe- 1 preminulom muškom i 1 ženskom osobom, Korenjak s 1 preminulom ženskom osobom i Bikovec s 1 preminulom muškom osobom.. Također u 2024.god. pokopani su posmrtni ostaci šest muških i 2 ženske osobe a koje su živjele u gradovima i općinama izvan općine Maruševec.

Slijedom daljnjih analiza utvrđeno je da je za 19 pokojnika smrt nastupila u okviru obiteljskog doma, 11 u bolnici Klenovnik, 17 u bolnici Varaždin , 24 u bolnici Novi Marof, jedna u bolnici Čakovec, bolnici Zagreb ,bolnicama u Njemačkoj, Cerju Tužnom , izvan naseljenog mjesta u Švicarskoj i Selniku , te 6 u domovima za starije i nemoćne. Isto tako analizirajući uzrok smrti utvrđeno je da 18 osobe preminulo od karcinoma, 13 od srčanog zastoja, 6 od moždanog udara, 28 od neke druge bolesti, 11 osoba preminulo je prirodnom smrću,2 osobe preminulo je od ciroze jetre,3 od plućne embolije,2 osobe od suicida te 1 osoba za koju je uzrok smrti nepoznat.

Što se tiče dobne strukture, 1 osoba preminula je između 20 i 30 godina starosti 1 osoba između 31 40 godine , 2 osobe između 41-50 godine, 8 osoba između 51-60 godine, 18 osoba između 61-70 godine, 26 osoba između 71 i 80 godine, 22 osoba između 81-90 godine, te 5 osoba između 91-100 godina života.

Slijedom gore navedenog najviše ukopa bilo je u 5. mjesecu ukupno 11 ,dok je najmanje bilo u 8 i 9.mjesecu ukupno po 4 pogreba u ostalim mjesecima kroz godinu broj pogreba bio je od 5 do 10 mjesečno.



